pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ฉัตรชัย รองนายกรัฐมนตรี ชื่นชม พชอ.มหาสารคาม ขับเคลื่อนจังหวัดไอโอดีน
วันพุธที่ 23 มกราคม 2562
พลเอก ฉัตรชัย รองนายกรัฐมนตรี ชื่นชม พชอ.มหาสารคาม ขับเคลื่อนจังหวัดไอโอดีน
พลเอก ฉัตรชัย สาริกัลยะ รองนายกรัฐมนตรี ลงพื้นที่ตรวจเยี่ยมจังหวัดมหาสารคาม ให้กําลังใจผู้ปฏิบัติงาน ชื่นชมคณะกรรมการพัฒนาคุณภาพชีวิตระดับอําเภอและเครือข่ายอาสาสมัครสาธารณสุข ขับเคลื่อนจังหวัดไอโอดีน มุ่งสู่เด็กตักศิลา 4.0 (Smart Kids Takasila 4.0)
วันนี้ (23 มกราคม 2562) ที่โรงพยาบาลส่งเสริมสุขภาพตําบลเมืองเตา อําเภอพยัคฆภูมิพิสัย จังหวัดมหาสารคาม พลเอก ฉัตรชัย สาริกัลยะ รองนายกรัฐมนตรี พร้อมด้วยนายแพทย์อิทธิพล สูงแข็ง ผู้ตรวจราชการกระทรวงเขตสุขภาพที่ 7 โดยให้สัมภาษณ์ว่า การลงพื้นที่ในวันนี้เพื่อมอบนโยบายและติดตามการดําเนินงานการพัฒนาคุณภาพชีวิตของประชาชนระดับอําเภอ ซึ่งรัฐบาลมุ่งเน้นให้เกิดการมีส่วนร่วมของทุกภาคส่วนโดยประชาชนเป็นศูนย์กลาง ร่วมกันพัฒนาและแก้ปัญหาที่เกิดขึ้นในพื้นที่ เพื่อให้บุคคล สังคมและชุมชน มีสุขภาวะที่ดี โดยมีคณะกรรมการพัฒนาคุณภาพชีวิตระดับอําเภอ (พชอ.) เป็นกลไกในการขับเคลื่อน และพชอ.ทั้ง 13 อําเภอ ร่วมกันแก้ไขปัญหาตามวาระจังหวัด ที่กําหนดให้ จ.มหาสารคาม เป็นจังหวัดไอโอดีนยั่งยืนมุ่งสู่เด็กตักศิลา 4.0 (Smart Kids Takasila 4.0) เพื่อแก้ปัญหาการขาดสารไอโอดีนของทุกกลุ่มวัย
ซึ่งการดําเนินงานป้องกันโรคขาดสารไอโอดีน ของจังหวัดมหาสารคาม ได้มีการกําหนดเป้าหมายการลดภาวะพร่องไทรอยด์ฮอร์โมนในเด็กแรกเกิด ลดการพัฒนาการล่าช้าในเด็กปฐมวัย ให้หญิงวัยเจริญพันธ์ และหญิงตั้งครรภ์ บริโภคเกลือเสริมไอโอดีนแทนการบริโภคเกลือสินเธาว์ ที่ไม่ได้เสริมไอโอดีน ผลการดําเนินงานพบว่า พัฒนาการเด็ก 0-5 ปี สมวัย ร้อยละ 97 ทั้งนี้ จังหวัดมหาสารคาม สามารถผลิตเกลือเสริมไอโอดีนที่มีคุณภาพได้ 10 ตัน มีแหล่งผลิตเกลือไอโอดีนที่ได้มาตรฐาน 39 แห่ง ชุมชนหมู่บ้านมีกองทุนเกลือไอโอดีน ร้อยละ 100 มีการกระจายอย่างครอบคลุม ส่งเสริมให้ประชาชนเลือกบริโภค
พลเอก ฉัตรชัย กล่าวต่อว่า สําหรับการพัฒนาระบบบริการปฐมภูมิ โดยการพัฒนาคุณภาพโรงพยาบาลส่งเสริมสุขภาพตําบล หรือ รพ.สต.ติดดาว ซึ่งมีเครือข่ายอาสาสมัครสาธารณสุขประจําหมู่บ้าน (อสม.) ที่ได้รับการพัฒนาเป็น อสม.4.0 ตอบสนองนโยบายไทยแลนด์ 4.0 ของรัฐบาล นําเทคโนโลยีมาประยุกต์ใช้เพื่อให้ อสม.มีทักษะในการใช้เทคโนโลยีดิจิทัล (Digital Skill) เพิ่มความรอบรู้ด้านสุขภาพ ความมีจิตอาสา สร้างการเปลี่ยนแปลงด้าน สุขภาพ เป็นแบบอย่างให้กับประชาชน ส่งผลต่อการทํางานด้านสาธารณสุขเชิงรุก รัฐบาลจึงได้มอบให้กระทรวง สาธารณสุข กระทรวงมหาดไทย และกระทรวงการคลัง ดําเนินการพัฒนาระบบบริการเบิกจ่ายค่าป่วยการของ อสม. ผ่านระบบ e-Payment โดยใช้บัตรอิเล็กทรอนิกส์ (Smart card) ให้มีความสะดวกคล่องตัวมากขึ้น จาก 600 บาท เป็นคนละ 1,000 บาท/เดือน เป็นการสร้างขวัญกําลังให้ อสม.ซึ่งเป็นผู้มีจิตอาสาในการช่วยเหลือดูแลด้านสุขภาพแก่ประชาชนในพื้นที่
“ขอขอบคุณ เจ้าหน้าที่สาธารณสุข อสม. และหน่วยงานต่างๆ ที่มีส่วนร่วมเข้ามาทํางานด้วยจิตอาสา ดูแลสุขภาพและความเป็นอยู่ของพี่น้องประชาชน ให้มีคุณภาพชีวิตที่ดีขึ้น ” พลเอก ฉัตรชัย กล่าว
********************************************* 23 มกราคม 2562
รัฐบาลไทย-ข่าวทำเนียบรัฐบาล-​เยี่ยมผู้ป่วย
วันอังคารที่ 28 พฤศจิกายน 2560
​เยี่ยมผู้ป่วย
นายแพทย์กิตติศักดิ์  กลับดี ที่ปรึกษารัฐมนตรีว่าการกระทรวงสาธารณสุข มอบกระเช้าของขวัญ ซึ่งเป็นของใช้ประจําวันให้กับผู้ป่วยที่นอนพักรักษาพยาบาล ภายหลังลงพื้นที่ตรวจเยี่ยมการดําเนินงานของโรงพยาบาลสมเด็จพระบรมราชินีนาถ ณ อําเภอนาทวี จังหวัดสงขลา
นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข มอบกระเช้าของขวัญ ซึ่งเป็นของใช้ประจําวันให้กับผู้ป่วยที่นอนพักรักษาพยาบาล ภายหลังลงพื้นที่ตรวจเยี่ยมการดําเนินงานของโรงพยาบาลสมเด็จพระบรมราชินีนาถ ณ อําเภอนาทวี จังหวัดสงขลา เมื่อเร็ว ๆ นี้ ************* พฤศจิกายน 2560
รัฐบาลไทย-ข่าวทำเนียบรัฐบาล-คลินิกหมอครอบครัวเชียงราย ดูแลผู้ป่วยโรคเรื้อรังได้ดี ร้อยละ98.5 ไม่เข้านอนรพ.ซ้ำใน 28 วัน
วันศุกร์ที่ 23 กุมภาพันธ์ 2561
คลินิกหมอครอบครัวเชียงราย ดูแลผู้ป่วยโรคเรื้อรังได้ดี ร้อยละ98.5 ไม่เข้านอนรพ.ซ้ําใน 28 วัน
รัฐมนตรีว่าการกระทรวงสาธารณสุข ตรวจเยี่ยมคลินิกหมอครอบครัว ศูนย์สุขภาพชุมชนเมืองเชียงราย ให้บริการเชิงรุก ต่อเนื่อง สร้างเครือข่ายการมีส่วนร่วม ดูแลผู้ป่วยโรคเรื้อรังอย่างดี ร้อยละ 98.5 ไม่ต้องกลับเข้านอนรพ.ซ้ําภายใน 28 วันหลังออกจากโรงพยาบาล
วันนี้ (23 กุมภาพันธ์ 2561) ศาสตราจารย์คลินิก เกียรติคุณนายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวภายหลังตรวจเยี่ยมและติดตามการดําเนินงานคลินิกหมอครอบครัว (Primary Care Cluster : PCC)ที่ศูนย์สุขภาพชุมชนเมืองเชียงราย จ.เชียงรายว่า ขณะนี้ทั่วประเทศมีทีมหมอครอบครัวเปิดให้บริการจํานวน 596 ทีม ร้อยละ 70 เป็นทีมจากโรงพยาบาลศูนย์และโรงพยาบาลทั่วไป ที่เหลือเป็นทีมจากโรงพยาบาลชุมชน ผลการดําเนินงานของทีมหมอครอบครัวในปี 2560 ได้คัดกรองผู้ป่วยโรคเบาหวาน ความดันโลหิตสูงที่ขึ้นทะเบียนรักษาในคลินิกหมอครอบครัวเพื่อประเมินโอกาสเสี่ยงต่อโรคหัวใจและหลอดเลือดไปแล้วถึงร้อยละ 70 เยี่ยมบ้านผู้ป่วยโรคเรื้อรัง ติดบ้านติดเตียงเพื่อรักษาและฟื้นฟูร้อยละ 62 ให้บริการควบคุมป้องกันโรคร้อยละ 48 การดูแลสุขภาพช่องปากเพื่อส่งเสริมสุขภาพร้อยละ 27 และช่วยลดค่าใช้จ่ายจากที่ต้องไปรับบริการที่โรงพยาบาลขนาดใหญ่ได้ถึง 3-4 เท่า
ทั้งนี้ จากการตรวจเยี่ยมคลินิกหมอครอบครัว ศูนย์สุขภาพชุมชนเมืองเชียงราย โรงพยาบาลเชียงรายประชานุเคราะห์ ดูแลประชาชน 59 ชุมชน 80,000 คน และโรงพยาบาลส่งเสริมสุขภาพตําบล 30 แห่ง ประชาชนเข้ารับบริการเฉลี่ยสูงถึง 300-400 รายต่อวัน ช่วยลดความแออัดผู้ป่วยไปใช้บริการในโรงพยาบาลเชียงรายประชานุเคราะห์ มีทีมแพทย์เวชศาสตร์ครอบครัวและสหวิชาชีพ 7 ทีม ให้บริการเชิงรุกต่อเนื่อง ดูแลผู้ป่วย ผู้สูงอายุติดบ้านติดเตียงในพื้นที่รับผิดชอบได้ทั้งหมด รวมทั้งดูแลผู้ป่วยโรคเรื้อรังได้เป็นอย่างดี สามารถลดอัตราการเข้ารับการรักษาตัวในโรงพยาบาลซ้ําภายใน 28 วันหลังออกจากโรงพยาบาลได้ตามเกณฑ์ที่กําหนดคือไม่เกินร้อยละ 5 โดยความร่วมมือจากองค์กรปกครองส่วนท้องถิ่น อาสาสมัครสาธารณสุขประจําหมู่บ้าน จิตอาสา ในปี 2560 มีผู้ป่วย 11 กลุ่มโรค เช่น โรคหลอดเลือดสมอง อัมพฤกษ์อัมพาต โรคปอดอุดกั้นเรื้อรังที่ต้องดูแลต่อเนื่องหลังออกจากโรงพยาบาล 653 คน มีผู้ป่วยที่ต้องกลับมาโรงพยาบาลซ้ําภายใน 28 วันเพียง 10 คน หรือคิดเป็นร้อยละ 1.5
นอกจากนี้ ศูนย์สุขภาพชุมชนเมืองเชียงราย ยังเป็นแหล่งเรียนรู้และฝึกอบรมของแพทย์ประจําบ้านสาขาเวชศาสตร์ครอบครัว ของเขตบริการสุขภาพที่ 1 โดยความร่วมมือของโรงพยาบาลเชียงรายประชานุเคราะห์ สํานักงานบริหารโครงการแพทย์เพิ่มเพื่อชาวชนบท และราชวิทยาลัยแพทย์เวชศาสตร์ครอบครัว ในปี 2561 ผลิตแพทย์ผู้เชี่ยวชาญด้านเวชศาสตร์ครอบครัว 10 คน อยู่ระหว่างการฝึกอบรมจํานวน 19 คน และมีแผนการพัฒนาแพทย์เวชศาสตร์ครอบครัวร่วมกับมหาวิทยาลัยแม่ฟ้าหลวง เพื่อรองรับการพัฒนาระบบบริการปฐมภูมิในพื้นที่จังหวัดเชียงรายต่อไป
รัฐบาลไทย-ข่าวทำเนียบรัฐบาล-จริงหรือไม่ ถ้าล้างมือแล้วแต่ไม่เช็ดให้แห้ง ยังคงมีความเสี่ยงต่อการแพร่กระจายของเชื้อไวรัสโควิด-19 ??
วันพุธที่ 3 มิถุนายน 2563
จริงหรือไม่ ถ้าล้างมือแล้วแต่ไม่เช็ดให้แห้ง ยังคงมีความเสี่ยงต่อการแพร่กระจายของเชื้อไวรัสโควิด-19 ??
จริงหรือไม่ ถ้าล้างมือแล้วแต่ไม่เช็ดให้แห้ง มีความเสี่ยงต่อการแพร่ของเชื้อไวรัสโควิด-19 ??
Q :จริงหรือไม่ ถ้าล้างมือแล้วแต่ไม่เช็ดให้แห้ง ยังคงมีความเสี่ยงต่อการแพร่กระจายของเชื้อไวรัสโควิด-19???
A :จริง เพราะเชื้อโรค จะสามารถแพร่กระจายบนผิวที่เปียกง่ายกว่าผิวที่แห้ง ดังนั้นควรเช็ดมือให้แห้งหลังล้างมือ
รัฐบาลไทย-ข่าวทำเนียบรัฐบาล-ออมสิน ชวนทำบุญผ่าน “QR สาธุ” QR Code สำหรับการบริจาคเงินทำบุญ ในยุคสังคมไร้เงินสด
วันศุกร์ที่ 2 มีนาคม 2561
ออมสิน ชวนทําบุญผ่าน “QR สาธุ” QR Code สําหรับการบริจาคเงินทําบุญ ในยุคสังคมไร้เงินสด
ผู้อํานวยการธนาคารออมสิน เปิดตัวโครงการ “QR สาธุ ธนาคารออมสิน” ณ วัดพระธาตุหริภุญชัยวรมหาวิหาร จังหวัดลําพูน เพื่อเป็นการอํานวยความสะดวกในการร่วมทําบุญในรูปแบบการบริจาคเงินให้กับวัดด้วยการสแกน QR Code รองรับการบริจาคเงินทําบุญ
วันนี้ (1 มีนาคม 2561) นายชาติชาย พยุหนาวีชัย ผู้อํานวยการธนาคารออมสิน เป็นประธานเปิดตัวโครงการ “QR สาธุ ธนาคารออมสิน” ณ วัดพระธาตุหริภุญชัยวรมหาวิหาร จังหวัดลําพูน เพื่อเป็นการอํานวยความสะดวกในการร่วมทําบุญในรูปแบบการบริจาคเงินให้กับวัดด้วยการสแกน QR Code รองรับการบริจาคเงินทําบุญ โดยมีพระเทพรัตนนายก เจ้าอาวาสวัดพระธาตุหริภุญชัยวรมหาวิหาร นายอรรษิษฐ์ สัมพันธรัตน์ ผู้ว่าราชการจังหวัดลําพูน ให้เกียรติร่วมเปิดตัวโครงการฯ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินมุ่งส่งเสริมและสนับสนุนนโยบาย Thailand 4.0 ของรัฐบาล และเตรียมความพร้อมเข้าสู่ยุคสังคมไร้เงินสด (Cashless Society) โดยการชําระเงินผ่านการสแกนคิวอาร์โค้ดด้วยแอปพลิเคชั่นของธนาคารออมสินบนโทรศัพท์มือถือ มาตั้งแต่ต้นปี 2558 ก่อนที่จะพัฒนามาสู่การชําระเงินในชื่อ “GSB PAY” และเปิดให้บริการเมื่อปลายปี 2560 โดยได้นําบริการเข้าถึงผู้ค้า ผู้รับชําระเงิน เพื่ออํานวยความสะดวกให้แก่ประชาชนผู้ใช้บริการ ล่าสุด ธนาคารออมสิน ซึ่งได้ส่งเสริม สนับสนุนและทํานุบํารุงพระพุทธศาสนามาโดยตลอด ได้จัดกิจกรรมทําบุญภายใต้โครงการ “QR สาธุ” เชิญชวนทําบุญตามวัดต่างๆ ทั่วประเทศ รวมถึงบริจาคเงินกับองค์กรการกุศลต่างๆ ด้วยการสแกน QR Code ซึ่งจะเกิดประโยชน์ต่อทั้งวัดและผู้บริจาคในด้านของความสะดวกและความปลอดภัย โดยผู้บริจาคสามารถสแกน QR Code ของวัดได้ทั้งจากบริการ MyMo ธนาคารออมสิน หรือ Mobile Banking ของธนาคารอื่น
“การเข้าวัดทําบุญ การบริจาคเงินให้แก่องค์กรการกุศลต่างๆ เป็นการปฏิบัติของคนไทยมาช้านาน เราจะคุ้นเคยกับการใช้เงินสดในการทําบุญใส่ซอง หรือเย็บติดต้นผ้าป่าต้นกฐิน แต่จากนี้ไปธนาคารออมสินได้เข้ามาเชื่อมต่อระหว่างคนทําบุญกับวัด องค์กรการกุศล ด้วยการจัดทํา QR Code Payment ให้แก่วัด ศาสนสถาน สําหรับรองรับการบริจาคเงินทําบุญ เพื่อให้คนบริจาคเงินไม่ต้องเตรียมเงินสด เพียงแค่ใช้โทรศัพท์มือถือสแกน QR Code เพื่อชําระเงินทําบุญได้สะดวก เงินเข้าบัญชีวัด ซึ่งวัดสามารถบริหารจัดการต่อได้อย่างมีประสิทธิภาพ ทุกวันนี้มีจํานวนวัดทั่วประเทศที่มีบัญชีเงินฝากกับธนาคารออมสินจํานวนมาก โดยธนาคารออมสินจะเข้าไปอํานวยความสะดวกในการจัดเตรียม QR Code ให้ต่อไป” นายชาติชาย กล่าว
โดยในปีนี้ ธนาคารออมสินจะมีการจัดกิจกรรมส่งเสริมการตลาด เพื่อสร้างการรับรู้ รวมถึงอํานวยความสะดวกและความปลอดภัย สําหรับบริจาคเงินทําบุญผ่าน QR Code “QR สาธุ ธนาคารออมสิน” โดยเฉพาะการทําบุญในช่วงวันสําคัญทางพระพุทธศาสนา ได้แก่ วันมาฆบูชา (วันที่ 1 มีนาคม) วันวิสาขบูชา (วันที่ 29 พฤษภาคม) วันอาสาฬหบูชา (วันที่ 27 กรกฎาคม) และวันออกพรรษา (วันที่ 24 ตุลาคม) เป็นต้น จึงขอเชิญประชาชนทั่วไปและพุทธศาสนิกชน ร่วมสร้างประสบการณ์การทําบุญ หรือการชําระเงินในรูปแบบใหม่ เพื่อพัฒนาระบบการชําระเงินทางอิเล็กทรอนิกส์ประเทศ และก้าวทันเทคโนโลยีในยุคปัจจุบัน
รัฐบาลไทย-ข่าวทำเนียบรัฐบาล-สมาคมประมงแห่งประเทศไทย เข้าพบ รมว.ทส.
วันพฤหัสบดีที่ 3 ตุลาคม 2562
สมาคมประมงแห่งประเทศไทย เข้าพบ รมว.ทส.
วันนี้ (3 ตุลาคม 2562) เวลา 15.00 น. ณ ห้องประชุมชั้น 20 สมาคมประมงแห่งประเทศไทย เข้าพบ นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เพื่อแสดงความยินดีในโอกาสเข้ารับตําแหน่ง และพูดคุยหารือเกี่ยวกับการจัดการขยะทะเลและทรัพยากร
วันนี้ (3 ตุลาคม 2562) เวลา 15.00 น. ณ ห้องประชุมชั้น 20 สมาคมประมงแห่งประเทศไทย เข้าพบนายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อมเพื่อแสดงความยินดีในโอกาสเข้ารับตําแหน่ง และพูดคุยหารือเกี่ยวกับการจัดการขยะทะเลและทรัพยากรทางทะเลและชายฝั่งของประเทศไทย
รัฐบาลไทย-ข่าวทำเนียบรัฐบาล-นายกรัฐมนตรีและภริยา พร้อมด้วยรองนายกรัฐมนตรีและคู่สมรส ลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสมหามงคลวันฉัตรมงคล
วันจันทร์ที่ 4 พฤษภาคม 2563
นายกรัฐมนตรีและภริยา พร้อมด้วยรองนายกรัฐมนตรีและคู่สมรส ลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสมหามงคลวันฉัตรมงคล
นายกรัฐมนตรีและภริยา พร้อมด้วยรองนายกรัฐมนตรีและคู่สมรส ลงนามถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสมหามงคลวันฉัตรมงคล
วันนี้ (4 พ.ค. 63) เวลา 09.00 น. ณ อาคารหน่วยราชการในพระองค์ 904 ในพระบรมมหาราชวัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา พร้อมด้วย รองนายกรัฐมนตรี และคู่สมรส ลงนามถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสมหามงคลวันฉัตรมงคล 4 พฤษภาคม 2563
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
วันอาทิตย์ที่ 13 ตุลาคม 2562
พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
วันที่ 11 ตุลาคม 2562 เวลา 14.00 น. ตามเวลาท้องถิ่นกรุงนิวยอร์ก สหรัฐอเมริกานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. นายธานี ทองภักดี เอกอัครราชทูตไทย ณ กรุงวอชิงตัน ได้เข้าหารือกับ Ms. Christa Hayden Sharp ตําแหน่ง Regional President, Asia Pacific และ Ms. Brianna Gehring ตําแหน่ง Senior Program Manager, Southeast Asia/ Central & Easten Europe องค์การยุติธรรมนานาชาติ (International Justice Mission:IJM) ณ สถานเอกอัครราชทูตไทย ณ กรุงวอชิงตัน
นายจุติ กล่าวว่า สําหรับประเด็นหารือในครั้งนี้ เป็นการหารือถึงความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และองค์การยุติธรรมนานาชาติ (International Justice Mission:IJM) ในการดําเนินงานต่อต้านการค้ามนุษย์ โดยทั้งสองฝ่ายได้มีการแลกเปลี่ยนประสบการณ์ กรณีศึกษาที่น่าสนใจ และแนวปฏิบัติที่ดี (Best Practice)ในการทํางานของทั้งสองฝ่าย โดย IJM พร้อมสนับสนุนการทํางานของรัฐบาลไทยอย่างเต็มที่ทั้งการพัฒนาศักยภาพบุคลากร และการคุ้มครองผู้เสียหายจากการค้ามนุษย์
“ทั้งนี้ กระทรวง พม. พร้อมรับฟังข้อเสนอแนะ และข้อคิดเห็นจากหน่วยงานทุกภาคส่วน เพื่อนํามาทบทวนและปรับปรุงกระบวนการทํางานในการแก้ไขปัญหาการค้ามนุษย์ของประเทศไทยให้มีประสิทธิภาพมากยิ่งขึ้นต่อไป” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-รัฐชวนชุมชนริมทะเล ทำ “ธนาคารปูม้า”
วันพุธที่ 29 สิงหาคม 2561
รัฐชวนชุมชนริมทะเล ทํา “ธนาคารปูม้า”
รัฐบาลเชิญชวนชุมชนริมชายฝั่งทะเลร่วมกันสร้างธนาคารปูม้าด้วยการทําอ่างหรือถังของชุมชนสําหรับเก็บไข่และอนุบาลลูกปูม้า
พุธที่ 29 ส.ค.61
รัฐชวนชุมชนริมทะเล ทํา “ธนาคารปูม้า”
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนชุมชนริมชายฝั่งทะเลร่วมกันสร้างธนาคารปูม้าด้วยการทําอ่างหรือถังของชุมชนสําหรับเก็บไข่และอนุบาลลูกปูม้า และนําแม่ปูม้าที่มีไข่แก่นอกกระดองปล่อยลงถังเพื่อให้แม่ปูเขี่ยไข่ไว้ในถังก่อนจึงนําไข่ไปเลี้ยงต่อจนฟักเป็นตัว เมื่อลูกปูม้าอายุได้ 3 – 4 วันให้ปล่อยสู่ทะเล ปัจจุบันประเทศไทยมีธนาคารปูม้าแล้ว 300 แห่ง และตั้งเป้าขยายเป็น 500 แห่งภายใน 2 ปี โดยหากแต่ละเดือนธนาคารปูม้าแต่ละแห่งมีแม่ปู 30 ตัวจะได้ลูกปูราว 5,000 ล้านตัว และมีเหลือรอดเป็นสัตว์น้ําเศรษฐกิจราว 5 ล้านตัว คิดเป็นมูลค่ารวม 148 ล้านบาทต่อเดือน ส่งผลให้ไทยมีปูม้าเป็นสัตว์เศรษฐกิจใหม่ที่สามารถส่งออกได้ตลอดเวลา และยังช่วยสร้างความอุดมสมบูรณ์ให้แก่ท้องทะเลไทยอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คปค. เข้าพบปลัดแรงงาน หารือสิทธิประโยชน์ผู้ประกันตน
วันพุธที่ 5 กรกฎาคม 2560
คปค. เข้าพบปลัดแรงงาน หารือสิทธิประโยชน์ผู้ประกันตน
ประธานเครือข่ายประกันสังคมคนทํางาน (คปค.) พร้อมด้วยภาคีเครือข่าย 17 องค์กร เข้าพบปลัดแรงงาน เพื่อหารือเกี่ยวกับสิทธิประโยชน์ผู้ประกันตน และยื่นหนังสือเสนอเพิ่มการตรวจสุขภาพช่องปาก การตรวจครรภ์ ฝากครรภ์ และการตรวจมะเร็งในต่อมลูกหมากชาย
ประธานเครือข่ายประกันสังคมคนทํางาน (คปค.) พร้อมด้วยภาคีเครือข่าย 17 องค์กร เข้าพบปลัดแรงงาน เพื่อหารือเกี่ยวกับสิทธิประโยชน์ผู้ประกันตน และยื่นหนังสือเสนอเพิ่มการตรวจสุขภาพช่องปาก การตรวจครรภ์ ฝากครรภ์ และการตรวจมะเร็งในต่อมลูกหมากชาย
วันที่ 5 กรกฎาคม 2560 เวลา 13.30 น. หม่อมหลวงปุณฑริก สมิติ ปลัดกระทรวงแรงงานในฐานะประธานกรรมการประกันสังคม เปิดเผยว่า นายมนัส โกศล ประธานเครือข่ายประกันสังคมคนทํางาน (คปค.) นําสมาชิก คปค. พร้อมด้วยภาคีเครือข่าย 17 องค์กร เข้าพบเพื่อหารือเกี่ยวกับความคืบหน้าสิทธิประโยชน์ทางการแพทย์ของผู้ประกันตน และยื่นหนังสือเสนอแนะการส่งเสริมสุขภาพและป้องกันโรค โดยทางเครือข่ายได้เสนอให้สถานพยาบาลที่ให้บริการทันตกรรมจะต้องตรวจสุขภาพช่องปากและฟันให้แก่ผู้ประกันตนที่เข้ารับบริการ เพิ่มการส่งเสริมให้ผู้ประกันตนวางแผนครอบครัวและฝากครรภ์ตามเกณฑ์คุณภาพ โดยไม่เสียค่าบริการทางการแพทย์ และเพิ่มการตรวจมะเร็งต่อมลูกหมากในผู้ประกันตนชาย รวมถึงข้อเสนอกรณีขยายอายุรับเงินบํานาญชราภาพ ซึ่งข้อเสนอทั้งหมด กระทรวงแรงงานรับไว้พิจารณาดําเนินการให้มีความเหมาะสมต่อไป
------------------------------------------
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-รัฐบาลพร้อมเป็นเจ้าภาพจัดแข่งขันเครื่องบินสูตร 1 ชิงแชมป์โลก
วันจันทร์ที่ 13 พฤศจิกายน 2560
รัฐบาลพร้อมเป็นเจ้าภาพจัดแข่งขันเครื่องบินสูตร 1 ชิงแชมป์โลก
รัฐบาลพร้อมเป็นเจ้าภาพจัดแข่งขันเครื่องบินสูตร 1 ชิงแชมป์โลก
วันนี้ (12 พฤศจิกายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลร่วมกับภาคเอกชนจะเป็นเจ้าภาพจัดการแข่งขันเครื่องบินสูตร 1 ชิงแชมป์โลก (AIR RACE 1 World Cup Thailand 2017) ในระหว่างวันที่ 17 – 19 พ.ย.60 ณ ท่าอากาศยานนานาชาติอู่ตะเภา จ.ระยอง โดยมีเครื่องบินที่ผ่านเข้าสู่รอบชิงแชมป์ จํานวน 16 ลํา “การได้รับสิทธิ์ในการจัดการแข่งขันครั้งนี้ถือเป็นครั้งแรกของประเทศไทยและทวีปเอเชีย ซึ่งรัฐบาลคาดการณ์ว่าจะมีผู้เข้าร่วมชมการแข่งขันจาก 100 ประเทศ จํานวนประมาณ 100,000 คน เป็นคนไทย 70,000 คน และชาวต่างชาติ 30,000 คน ช่วยสร้างรายได้จากการท่องเที่ยวและธุรกิจที่เกี่ยวเนื่อง เป็นเงินหมุนเวียนในประเทศได้มากกว่า 3,450 ล้านบาท”
การจัดการแข่งขันครั้งนี้ถือเป็นส่วนหนึ่งของงานมหกรรมทางเรือนานาชาติ ในโอกาสครบ 50 ปีการก่อตั้งอาเซียน ที่ประเทศไทยเป็นเจ้าภาพเช่นเดียวกัน โดยมหกรรมทางเรือฯ จะจัดขึ้นระหว่างวันที่ 13 – 22 พ.ย.60 ณ เมืองพัทยา จ.ชลบุรี และจังหวัดใกล้เคียง ซึ่งทั้งหมดนี้เป็นความตั้งใจของรัฐบาลที่ได้นําแนวคิดเรื่องกีฬาบวกกับการท่องเที่ยว หรือที่เรียกว่า “สปอร์ตทัวริซึ่ม” มาดําเนินการอย่างเป็นรูปธรรม ทั้งนี้ รัฐบาลเลือกที่จะจัดแข่งขันกีฬาระดับโลกที่มีมูลค่าการตลาดสูงและมีกลุ่มผู้ติดตามชมที่มีรายได้สูงในประเทศไทย โดยใช้แหล่งท่องเที่ยวที่มีชื่อเสียงระดับโลกเป็นสนามแข่งขัน เพื่อนํารายได้เข้าประเทศ และต่อยอดไปสู่การส่งเสริมการท่องเที่ยวในปีหน้า ภายใต้แนวคิด “ปีท่องเที่ยววิถีไทยเก๋ไก๋อย่างยั่งยืน” สําหรับ AIR RACE 1 คือ กีฬาประเภทมอเตอร์สปอร์ตที่มีความเร็วที่สุดในโลก หรือการแข่งขันฟอร์มูล่าวัน ของเครื่องบิน โดยนอกจากการแข่งขันความเร็วแล้ว ในครั้งนี้จะมีการแสดงลีลาฉวัดเฉวียน บินผาดแผลงกลางอากาศ การแสดงท่าอาวุธประกอบดนตรีจากกองทัพเรือ ศึกมวยไทยไฟต์ การรวมตัวของชมรมรถยนต์และมอเตอร์ไซค์บิ๊กไบก์ การจําหน่ายสินค้าธงฟ้า สินค้า OTOP และคอนเสิร์ตจากศิลปินมากมาย “
จึงขอเชิญชวนพี่น้องประชาชนร่วมเป็นเจ้าภาพที่ดีต้อนรับนักกีฬาและนักท่องเที่ยวจากทั่วโลก รวมทั้งผู้ที่สนใจก็สามารถเข้าชมการแข่งขัน AIR RACE 1 และมหกรรมทางเรือนานาชาติ ในช่วงวัน เวลา และสถานที่ดังกล่าวข้างต้น”
......
สํานักโฆษก
รัฐบาลไทย-ข่าวทำเนียบรัฐบาล-รมว.แรงงาน ส่งสาส์นวันสงกรานต์อวยพรผู้ใช้แรงงาน
วันศุกร์ที่ 13 เมษายน 2561
รมว.แรงงาน ส่งสาส์นวันสงกรานต์อวยพรผู้ใช้แรงงาน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ส่งสาส์นวันสงกรานต์ ปี 2561
ถึงผู้ใช้แรงงาน เตรียมความพร้อมในการเดินทางช่วงเทศกาลสงกรานต์พร้อมอวยพรให้เดินทางโดยสวัสดิภาพ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า เนื่องในโอกาสเทศกาลวันสงกรานต์ ปี 2561 ซึ่งเป็นปีใหม่ไทย พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้ส่งสาส์นอวยพรถึงพี่น้องผู้ใช้แรงงาน นายจ้าง เจ้าของสถานประกอบกิจการ พนักงานรัฐวิสาหกิจ และภาคีเครือข่ายต่าง ๆ โดยมีสาระสําคัญดังนี้ “กระทรวงแรงงานมีความห่วงใยพี่น้องผู้ใช้แรงงานในการเดินทางกลับภูมิลําเนาอย่างปลอดภัย จึงได้ขอความร่วมมือนายจ้าง เจ้าของสถานประกอบกิจการ อํานวยความสะดวกแก่ลูกจ้าง โดยพิจารณาให้ลูกจ้างได้หยุดต่อเนื่องในช่วงเทศกาลสงกรานต์ เพื่อให้ผู้ใช้แรงงานหลีกเลี่ยงปัญหาแออัดในการเดินทาง และลดความเสี่ยงต่อการเกิดอุบัติเหตุ สร้างความตระหนักให้กับลูกจ้างถึงความสําคัญในการปฏิบัติตามกฎจราจรอย่างเคร่งครัด”
อธิบดีกสร. กล่าวต่อว่า รัฐมนตรีว่าการกระทรวงแรงงาน ได้เน้นย้ําให้ลูกจ้างได้เตรียมความพร้อม ของร่างกาย เช่น พักผ่อนให้เพียงพอ และไม่ดื่มสุราของมึนเมาระหว่างขับขี่ยานพาหนะ รวมถึงเตรียมพร้อมเกี่ยวกับเอกสารประจําตัวเพื่อความสะดวกในการเดินทางเข้าออกประเทศ และขออวยพรให้ผู้ใช้แรงงานทุกคนเดินทางกลับภูมิลําเนาโดยสวัสดิภาพ
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยจำกัดการให้บริการสำหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต [กระทรวงคมนาคม]
วันพฤหัสบดีที่ 9 เมษายน 2563
การทางพิเศษแห่งประเทศไทยจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต [กระทรวงคมนาคม]
การทางพิเศษแห่งประเทศไทยจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทางช่วงเคอร์ฟิว ยกเว้นรถที่ได้รับอนุญาต
การทางพิเศษแห่งประเทศไทย (กทพ.) กระทรวงคมนาคมแจ้งจํากัดการให้บริการสําหรับรถยนต์ทั่วไปบนทางพิเศษ ตามประกาศสถานการณ์ฉุกเฉินฯ โดยออกข้อกําหนดห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 - 04.00 น. ของวันรุ่งขึ้น ยกเว้นรถที่ได้รับอนุญาตตามข้อกําหนดดังกล่าว
ตามที่นายกรัฐมนตรีได้มีประกาศสถานการณ์ฉุกเฉิน ห้ามบุคคลใดทั่วราชอาณาจักรออกนอกเคหสถาน ระหว่างเวลา 22.00 - 04.00 น. ของวันรุ่งขึ้น ตั้งแต่วันที่ 3 เมษายน 2563 เนื่องจากสถานการณ์การแพร่ระบาดของโรคติดเชื้อไวรัสCOVID-19 กทพ. จึงมีความจําเป็นต้องจํากัดการให้บริการสําหรับรถยนต์ทั่วไปบนทางพิเศษทุกด่าน ทุกสายทาง ระหว่างเวลา 22.00 -​04.00 น. ของวันรุ่งขึ้น สําหรับรถที่ได้รับการอนุญาตตามข้อกําหนดดังกล่าว อาทิ รถขนส่งสินค้าอุปโภคบริโภค รถขนส่งผลผลิตการเกษตร รถขนส่งยา เวชภัณฑ์ เครื่องมือแพทย์ รถขนส่งน้ํามันเชื้อเพลิง รถรับ -​ส่ง ผู้เดินทางไปและกลับจากท่าอากาศยาน และรถที่ได้รับอนุญาตอื่น ๆ รวมถึงรถเฉพาะกิจฉุกเฉิน และรถพยาบาล สามารถแจ้งเจ้าหน้าที่ประจําหน้าด่านเก็บค่าผ่านทางพิเศษเพื่อขออนุญาตขึ้นใช้ทางพิเศษได้เป็นกรณี ๆ ไป ทั้งนี้ ในช่วงระหว่างเวลา 22.00 -​04.00 น. ของวันรุ่งขึ้นกทพ. จะแสดงสัญลักษณ์ไฟกากบาทสีแดงบนหลังคาคลุมตู้เก็บค่าผ่านทางพิเศษทุกตู้ที่ปิดใช้งาน ทั้งตู้ระบบเก็บเงินสดและตู้ระบบอัตโนมัติ (Easy Pass)โดยจะเปิดให้บริการเฉพาะตู้ระบบเก็บเงินสด จํานวน 1 ตู้ เพื่อรองรับรถที่ได้รับอนุญาตตามข้อกําหนดให้สามารถขึ้นใช้ทางพิเศษได้ สอบถามรายละเอียดเพิ่มเติมได้ที่EXAT Call Centerโทร. 1543 ตลอด 24 ชั่วโมง
กระทรวงคมนาคม
8 เมษายน 2563
รัฐบาลไทย-ข่าวทำเนียบรัฐบาล-ก.แรงงาน จับมือ ปปส. รัฐวิสาหกิจ ลงนาม MOU ความร่วมมือป้องกันยาเสพติด
วันพุธที่ 27 กุมภาพันธ์ 2562
ก.แรงงาน จับมือ ปปส. รัฐวิสาหกิจ ลงนาม MOU ความร่วมมือป้องกันยาเสพติด
กระทรวงแรงงาน จัดพิธีลงนามบันทึกข้อตกลงว่าด้วยความร่วมมือในการป้องกันและแก้ไขปัญหายาเสพติด ระหว่าง  กรมสวัสดิการและคุ้มครองแรงงาน สํานักงานคณะกรรมการป้องกันและปราบปรามยาเสพติด (ปปส.) และรัฐวิสาหกิจ จํานวน  15 หน่วยงาน ร่วมขับเคลื่อนและเป็นต้นแบบการดําเน
วันนี้ (27 กุมภาพันธ์ 2562) เวลา 10.30 น. ณ ห้องจอมพล ป. พิบูลสงคราม กระทรวงแรงงาน กรุงเทพมหานคร พลอากาศเอก ประจิน จั่นตอง รองนายกรัฐมนตรี ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ เป็นประธานกล่าวเปิดพิธีลงนามบันทึกข้อตกลงว่าด้วยความร่วมมือในการป้องกันและแก้ไขปัญหายาเสพติด ระหว่าง กรมสวัสดิการและคุ้มครองแรงงาน สํานักงานคณะกรรมการป้องกันและปราบปรามยาเสพติด (ปปส.) การนิคมอุตสาหกรรมแห่งประเทศไทย การประปานครหลวง การประปาส่วนภูมิภาค การไฟฟ้าส่วนภูมิภาค การยางแห่งประเทศไทย การยาสูบแห่งประเทศไทย ธนาคารเพื่อการเกษตร และสหกรณ์การเกษตร ธนาคารออมสิน ธนาคารอาคารสงเคราะห์ บริษัท ปตท.จํากัด (มหาชน) บริษัท ไปรษณีย์ไทย จํากัด บริษัท วิทยุการบินแห่งประเทศไทย จํากัด โรงพิมพ์ตํารวจ สํานักงานตํารวจแห่งชาติ องค์การสวนพฤกษศาสตร์ และองค์การอุตสาหกรรมป่าไม้ โดยกล่าวว่า นโยบายรัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรี ได้ประกาศเจตนารมณ์และกําหนดให้ปัญหายาเสพติดเป็นวาระแห่งชาติ เพื่อเร่งดําเนินการจัดการกับปัญหาอย่างเป็นรูปธรรม และให้ยาเสพติดหมดสิ้นไปจากประเทศไทยโดยเร็ว ดังนั้น ทุกฝ่ายจึงต้องร่วมมือกันเพื่อเผชิญกับปัญหาและความท้าทายดังกล่าว โดยเริ่มต้นจากการเสริมสร้างการมีส่วนร่วมของทุกภาคส่วนให้มีความตระหนักและสร้างจิตสํานึกที่ดีร่วมกันในการรักษาเสถียรภาพทางเศรษฐกิจ และสังคมของประเทศด้วยการป้องกันการแพร่ระบาดของยาเสพติดโดยเฉพาะในกลุ่มผู้ใช้แรงงานในทุกวิถีทาง เพื่อให้เกิดประโยชน์สูงสุดต่อผู้ใช้แรงงาน ส่งผลต่อเสถียรภาพทางเศรษฐกิจ สังคม และประเทศชาติให้มีความมั่นคง มั่งคั่ง ยั่งยืน
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวเพิ่มเติมว่า กระทรวงแรงงานได้ดําเนินงาน ตามแผนบูรณาการในการป้องกันและแก้ไขปัญหายาเสพติด โดยได้มอบหมายให้กรมสวัสดิการและคุ้มครองแรงงานดําเนินการรณรงค์ ส่งเสริมให้สถานประกอบกิจการเข้าร่วมโครงการโรงงานสีขาว และมาตรฐานการป้องกันและแก้ไขปัญหายาเสพติดในสถานประกอบกอบกิจการ ซึ่งปัจจุบันมีสถานประกอบกิจการที่ผ่านเกณฑ์โรงงานสีขาว 51,772 แห่ง แรงงานที่เกี่ยวข้อง 4,859,623 คน และผ่านเกณฑ์มาตรฐานการป้องกันและแก้ไขปัญหายาเสพติด 6,646 แห่ง แรงงานที่เกี่ยวข้อง 1,325,395 คน และในวันนี้ได้ขยายความร่วมมือไปสู่หน่วยงานรัฐวิสาหกิจเพื่อร่วมกันขับเคลื่อน และเป็นต้นแบบสําหรับสถานประกอบกิจการ ทั่วประเทศในการป้องกันและแก้ไขปัญหายาเสพติด ซึ่งความร่วมมือในครั้งนี้ส่งผลให้พนักงานรัฐวิสาหกิจ 162,445 คน จาก 15 หน่วยงานที่ร่วมลงนามบันทึกข้อตกลงฯ และครอบครัวมีภูมิคุ้มกันในการป้องกันตนเองให้ห่างไกลยาเสพติด มีคุณภาพชีวิตที่ดี ตลอดจนลดปัญหาการแพร่ระบาดของยาเสพติดในกลุ่มผู้ใช้แรงงาน